为铭赞，镌勒其傍，置之蓟城东掖门。梁武帝天监四年，禊饮华光殿，河南国献赤龙驹，能拜伏善舞。诏张率，周兴嗣为赋，帝以为工。《灵鬼志》陈安为河间王颙给使，常乘骏马非常。后马死，双赤蛇出其鼻。《齐书》：齐太祖常乘所骑赤马入殿。及践祚号此马为龙骧将军。《魏书》：突厥大畏长孙总管，见其马称为闪电。王曰：“将军威行域外，遂名其马为闪电。一何壮哉！”《隋书》：吐谷浑有青海，中有小山。其俗至冬辄方牝马与其上，言其龙种。尝得波斯草马放入海，因生骢驹，日行千里，故世称青海驹。《朝野佥载》：隋文帝时，大宛献千里马，其